Waa in wax la sadaqaysto waxna la baxsadaa dadkana loo naxariisto gaar ahaan labada waalid, qaraabada, agoonta, masaakiinta iyo dadka musaafurka ah, Diinta Islaamkuna waa Diin naxariis iyo xidhiidhin, waana inay saas gartaan Muslimiintu kuna dhaqmaan, tan kale waxaa lagu waajib yeelay Muslimiinta inay Jidka Eebbe ku dagaallamaan, maxaa yeeley waxaa loo baahan yahay caddaalad, nabadgalyo, sinnaan iyo barwaaqo kuwada noolaansho, intaasna waxaa laga helaa Diinta Islaamka sida ka muuqatay socodka taariikhda, saas darteed ciddii ka hortimaadda socodkaas waa in laga leexiyo, tanse la dhaho Jahaadku ma is-daafac baa mise waa weerar waa ruuxaan garanin macnaha Jahaad, Jahaadkuna waa ka guda wayn yahay dagaal, oo waxaaba jira Jahaad aan dagaal ahayn, waana arrin cadawga Islaamku keeneen, Muslimiintuna qaarkeed si niyad sami ah ugu kala jabeen iyagoo fili inay Diinta daafici Jahaadkuse waa ka waasacsan yahay difaac iyo weerar, halkanna kuma faahfaahin karro.
